A4-0056/99

Πρόταση απόφασης του Συμβουλίου που αφορά την κοινοτική θέση στο Συμβούλιο Σύνδεσης σχετικά με τη συμμετοχή της Βουλγαρίας σε κοινοτικά προγράμματα στους τομείς της κατάρτισης και της εκπαίδευσης (COM(98)0750 - C4-0061/99 - 98/0352(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Παράρτημα IΙ, σημείο 7

>Αρχικό κείμενο>

7. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου της Κοινότητας σε σχέση με την παρακολούθηση και την αξιολόγηση των προγραμμάτων δυνάμει των αποφάσεων για τα προγράμματα «Leonardo da Vinci και Socrates» (άρθρα 10 και 8, αντιστοίχως), η συμμετοχή της Βουλγαρίας στο πρόγραμμα θα παρακολουθείται συνεχώς σε βάση εταιρικής σχέσης που θα περιλαμβάνει τη Βουλγαρία και την Επιτροπή των Ευρωπαϊκών Κοινοτήτων. Η Βουλγαρία θα υποβάλλει στην Επιτροπή τις αναγκαίες εκθέσεις και θα λαμβάνει μέρος σε άλλες ειδικές δραστηριότητες που θα αναλάβει η Κοινότητα στο πλαίσιο αυτό.

>Κείμενο μετά την ψηφοφορία στο ΕΚ>

7. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου της Κοινότητας σε σχέση με την παρακολούθηση και την αξιολόγηση των προγραμμάτων δυνάμει των αποφάσεων για τα προγράμματα «Leonardo da Vinci και Socrates» (άρθρα 10 και 8, αντιστοίχως), η συμμετοχή της Βουλγαρίας στο πρόγραμμα θα παρακολουθείται συνεχώς σε βάση εταιρικής σχέσης που θα περιλαμβάνει τη Βουλγαρία και την Επιτροπή των Ευρωπαϊκών Κοινοτήτων

, η οποία ενημερώνει τακτικώς το Ευρωπαϊκό Κοινοβούλιο και το Συμβούλιο. Η Βουλγαρία θα υποβάλλει στην Επιτροπή τις αναγκαίες εκθέσεις και θα λαμβάνει μέρος σε άλλες ειδικές δραστηριότητες που θα αναλάβει η Κοινότητα στο πλαίσιο αυτό.

(Τροπολογία 2)

Παράρτημα ΙΙ, σημείο 8

>Αρχικό κείμενο>

8. Με την επιφύλαξη των διαδικασιών που αναφέρονται στο άρθρο 6 της απόφασης για το πρόγραμμα Leonardo da Vinci και στο άρθρο 4 της απόφασης για το πρόγραμμα Socrates, η Βουλγαρία θα καλείται σε συνεδριάσεις συντονισμού για οιοδήποτε ζήτημα αφορά την εφαρμογή της παρούσας απόφασης πριν από τις τακτικές συνεδριάσεις της επιτροπής. Η Επιτροπή θα ενημερώνει τη Βουλγαρία σχετικά με τα αποτελέσματα των εν λόγω τακτικών συνεδριάσεων.

>Κείμενο μετά την ψηφοφορία στο ΕΚ>

8. Με την επιφύλαξη των διαδικασιών που αναφέρονται στο άρθρο 6 της απόφασης για το πρόγραμμα Leonardo da Vinci και στο άρθρο 4 της απόφασης για το πρόγραμμα Socrates, η Βουλγαρία θα καλείται σε συνεδριάσεις συντονισμού για οιοδήποτε ζήτημα αφορά την εφαρμογή της παρούσας απόφασης πριν από τις τακτικές συνεδριάσεις της επιτροπής.

Η Βουλγαρία μπορεί επίσης να αποστείλει αντιπρόσωπο σε αυτές τις τακτικές συνεδριάσεις προκειμένου να επωφεληθεί δια ζώσης από την κοινοτική εμπειρία, χωρίς ωστόσο να μπορεί να επηρεάζει τις αποφάσεις της επιτροπής.

(Τροπολογία 3)

Παράρτημα ΙΙ, σημείο 9

>Αρχικό κείμενο>

9. Η γλώσσα που θα χρησιμοποιείται όσον αφορά τη διαδικασία εφαρμογής, τις συμβάσεις, τις υποβλητέες εκθέσεις και άλλους διοικητικούς διακανονισμούς του προγράμματος, θα είναι μία από τις επίσημες γλώσσες της Κοινότητας.

>Κείμενο μετά την ψηφοφορία στο ΕΚ>

9. Η γλώσσα

ή οι γλώσσες που θα χρησιμοποιείται/ούνται όσον αφορά τη διαδικασία εφαρμογής, τις συμβάσεις, τις υποβλητέες εκθέσεις και άλλους διοικητικούς διακανονισμούς του προγράμματος, θα είναι μία από τις επίσημες γλώσσες της Κοινότητας. Αυτό βέβαια δεν πρέπει να αποκλείει την περιστασιακή χρήση της εθνικής γλώσσας της ενδιαφερόμενης χώρας, ιδίως κατά τις ανεπίσημες διαπραγματεύσεις.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά την κοινοτική θέση στο Συμβούλιο Σύνδεσης σχετικά με τη συμμετοχή της Βουλγαρίας σε κοινοτικά προγράμματα στους τομείς της κατάρτισης και της εκπαίδευσης (COM(98)0750 - C4-0061/99 - 98/0352(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0750 - 98/0352(CNS)) ((ΕΕ C 10 της 14.1.1999, σελ. 10.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 126 και το άρθρο 228, παράγραφος 3, εδάφιο 1 της Συνθήκης ΕΚ (C4-0061/99),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης και τη γνωμοδότηση της Επιτροπής Προϋπολογισμών (A4-0056/99),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189A, παράγραφος 2, της Συνθήκης ΕΚ[semigr ]

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.